
	Mi a teendő súlyos ipari baleset esetén?

	RÁCALMÁS VÁROS
LAKOSSÁGI TÁJÉKOZTATÓ KIADVÁNYA

	A KIADVÁNY AZ ÖN TÁJÉKOZTATÁSÁT SZOLGÁLJA:

	· környezetében működő felső küszöbértékű veszélyes anyagokkal foglalkozó üzemről,
· a veszélyes tevékenységekről és a lehetséges súlyos balesetekről,

· a bekövetkezett súlyos baleset elleni védekezés szabályairól.

	

	Készítette
a Dunaújvárosi Katasztrófavédelmi Kirendeltség 
a Rácalmási Polgármesteri Hivatalával együttműködve
a BM Országos Katasztrófavédelmi Főigazgatóság 

megbízásából.

	TÁJÉKOZTATÓ
A VESZÉLYES ANYAGOKKAL KAPCSOLATOS SÚLYOS
BALESETEK ELLENI VÉDEKEZÉSRŐL
A megelőzés és a védekezés közös érdekünk!



A gazdaságban jelen lévő veszélyes anyagok tárolása, feldolgozása, felhasználása magában hordozza a súlyos ipari balesetek kialakulásának kockázatát. Ugyanakkor, ilyen súlyos balesetek ritkán fordulnak elő.

MEGELŐZÉS + TÁJÉKOZTATÁS = BIZTONSÁG

Az uniós normákat (Seveso III. irányelv) rögzítő, katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: törvény) és a végrehajtást szabályozó kormányrendeletek a veszélyes anyagokkal kapcsolatos súlyos balesetek megelőzését és a balesetek káros következményeinek csökkentését célzó intézkedéseket vezetett be hazánkban. A törvény a KATASZTRÓFAVÉDELEM feladatává tette a veszélyes anyagokkal kapcsolatos súlyos balesetek elleni védekezéshez kapcsolódó állami feladatok irányítását és azok ellátásának biztosítását.

A katasztrófavédelmi törvény a veszélyes anyagokkal foglalkozó üzemek vezetői kötelességévé teszi az üzemben jelenlevő veszélyes anyagokkal kapcsolatos kockázatok felmérését, a reálisan feltételezhető súlyos balesetek bekövetkeztekor jelentkező hatások meghatározását, a lakosság és a környezet védelmének érdekében a szükséges üzemi megelőző intézkedések megtételét.  Ezen információkat az üzem BIZTONSÁGI JELENTÉSE tartalmazza. A veszélyes üzem biztonsági jelentése NYILVÁNOS, a helyi polgármesteri hivatalban mindenki számára hozzáférhető.

FONTOS KÖVETELMÉNY, hogy az üzemeltető köteles minden tőle elvárhatót megtenni a veszélyes anyagokkal kapcsolatos súlyos balesetek megelőzésére, és a kialakult balesetek üzemen belüli hatásainak mérséklésére.

Egy bekövetkező váratlan esemény kezelésére a Dunaújvárosi Katasztrófavédelmi Kirendeltség – a település polgármesterével együttműködve – KÜLSŐ VÉDELMI TERVET készített, amely meghatározza a lakosság, az anyagi javak és a környezet védelmével kapcsolatos feladatokat, a végrehajtásukhoz szükséges, erőket és eszközöket. 

Közös érdekünk, hogy Ön megismerje a környezetében jelenlévő veszélyforrásokat, a mentőerőkkel együtt tudjon működni saját maga és környezete biztonsága érdekében. Ezért a 219/2011. (X.20. ) korm. rendelet 25. § (1) bekezdése alapján az iparbiztonsági hatóság, a felső küszöbértékű veszélyes anyagokkal foglalkozó üzem által veszélyeztetett település polgármesterének közreműködésével, a külső védelmi terv jóváhagyásával egyidejűleg tájékoztató kiadványt készített.
ÁLTALÁNOS TUDNIVALÓK
Veszélyes anyagokkal kapcsolatos baleset esetén SZIRÉNA hangja riasztja a lakosságot. 
Amikor a jelzést meghallja:

· munkahelyén vezetője intézkedései alapján cselekedjen, 

· ha az utcán közlekedik, a lehető legrövidebb úton menjen haza (ha csak a hatóságtól erre vonatkozóan hangosbemondón keresztül, vagy más módon ellentétes utasítást nem kap).

	MIT KELL TENNI,

HA SÚLYOS IPARI BALESET TÖRTÉNIK?


Ha otthonában tartózkodik a következők szerint cselekedjen!

A HELYES MAGATARTÁSI SZABÁLYOK

	A baleset bekövetkeztéről szirénajel tájékoztatja.

	Menjen a legmagasabban fekvő, a veszélytől ellentétes oldalon lévő helyiségbe!

	Keressen védelmet otthonában vagy más megfelelő helyen!

	Kapcsolja be a rádiót és a televíziót, hallgassa a közleményeket!

	Csukja be az ajtókat és az ablakokat!

	Ne dohányozzon, kapcsolja ki a gáztűzhelyt és a nyílt lánggal üzemelő készülékeket!

	[image: image9.png]



	Kapcsolja ki a szellőző- és klímarendszert!

	Szellőztessen miután a szirénajel a helyzetet veszélytelennek nyilvánította!


A SZIRÉNAJELEK

RIASZTÁS – 120 másodperces folyamatos emelkedő és mélyülő szirénahang

	Jelentése: VESZÉLY! 

120 másodpercig tartó, váltakozó hangmagasságú, folyamatos szirénahang jelzi a közvetlen veszélyt. 

Ekkor el kell hagyni az utcákat, a közterületeket és menedéket kell keresni. 


VESZÉLY ELMÚLT – 2 x 30 másodperces folyamatos állandó hang, közte 
30 másodperces szünettel

	Jelentése: A VESZÉLY ELMÚLT! 

2 x 30 másodpercig tartó, egyenletes hangmagasságú szirénahang, a jelzések közötti 30 másodperces szünettel, amely jelzi a veszély elmúltát. 


A fenti sziréna jelek nem tájékoztatnak a veszély típusáról, a szükséges ellenintézkedésekről, a védekezésre vonatkozó részletes információkról, ezért kiegészítő utasításokat a rádióból és a televízióból kaphat. A riasztás eszközeinek működőképességét évente ellenőrzik. A riasztási gyakorlatok időpontjairól továbbra is a helyi média útján értesülhet. További felvilágosítás Rácalmás Város vagy a Katasztrófavédelem honlapjáról, illetve közösségi oldaláról szerezhető be:

www.katasztrofavedelem.hu
www. racalmas.hu

	TÁJÉKOZTATÓ

A TELEPÜLÉST VESZÉLYEZTETŐ FELSŐ KÜSZÖBÉRTÉKŰ ÜZEMRŐL ÉS A LEHETSÉGES SÚLYOS IPARI BALESETEKRŐL


A VESZÉLYES ÜZEMEK ADATAI ÉS A KÜLSŐ TÁJÉKOZTATÁS FELELŐSEI

	Hankook Tire Magyarország Kft. 
Rácalmás, Hankook tér. 1.
Kim Hyung Yun
ügyvezető igazgató 
Tel.: 06-25/556-044
laszlo.vigh@hankookn.com


A VESZÉLYES TEVÉKENYSÉGEK

	Hankook Tire Magyarország Kft. tevékenysége: gumiabroncs-gyártás

A Hankook Tire Magyarország Kft. a veszélyes anyagokkal kapcsolatos súlyos balesetek elleni védekezésről szóló 219/2011.  (X.20.) Korm. rendelet alapján felső küszöbértékű veszélyes anyagokkal foglalkozó üzemnek minősül.


A JELENLÉVŐ VESZÉLYES ANYAGOK

	Jelenlévő veszélyes anyagok

	Kén (280 tonna)
	Nemfémes, íztelen, kellemetlen szagú, sárgás színű szilárd anyag. A kén a 219/2011. Kormányrendelet szerint nem számít veszélyes anyagnak, azonban éghető.

Különleges veszély a kén égésekor alakulhat ki a keletkező mérgező kén-dioxid gáz miatt. Az esetleges tűz oltásánál az elfolyó oltóvíz környezetre veszélyes, megfelelő intézkedésekkel telephelyen belül tartható.

	Cink-oxid (450 tonna)
	Szilárd, szagtalan fehér por.

Nagyon mérgező a vízi szervezetekre, a vízi környezetben hosszantartó károsodást okozhat. A porok belélegzése irritálhatják a légző rendszert.

	Cseppfolyósított propán-bután gáz (60 tonna)
	Nyomás alatti, cseppfolyósított, színtelen, szagtalan gáz. A telephelyen már a jellegzetes szagú merkaptánnal szagosított formában van jelen.

Fokozottan tűz vagy robbanásveszélyes
Káros egészségi hatás: a felhasználás szokásos körülményei között nem mérgező, belélegezve fejfájást, bódulatot, a levegőt kiszorítva fulladást okozhat. Káros környezeti hatást nem okoz.


A BALESET LEHETSÉGES HATÁSAI, ÉS AZOK ELHÁRÍTÁSA

AZ ÜZEM FEKVÉSE RÁCALMÁS KÖZELÉBEN

AZ ÜZEMELTETŐK NYILATKOZATA A SÚLYOS BALESETEK 
MEGELŐZÉSÉRE
A HANKOOK TIRE Magyarország Kft. felső küszöbértékű veszélyes anyagokkal foglalkozó üzemként olyan biztonsági irányítási rendszer létrehozását és működtetését tűzte ki célul, amely a veszélyes anyagokkal kapcsolatos súlyos ipari balesetek megelőzésének, illetve az ellenük való védekezések magas színvonalú, széleskörű irányítására alkalmas.

HANKOOK TIRE Magyarország Kft. meghatározta azokat a kockázati tényezőket, amelyek a telephelyen folytatott tevékenységek biztonságára hatással lehetnek. A kockázatok értékelése során valamennyi kockázati tényezőnél a tényező összes, gyakorlatban lehetséges hatása vagy következménye meghatározásra került.

A Biztonsági jelentésben elvégzett kockázatelemzés, a kockázat menedzsment elemeinek, a fokozatosság elvének és a hazai jogszabályi követelményeknek megfelelően, az Európai Uniós elvárások alapján került alkalmazásra. 

A veszélyek azonosítása széleskörű információ és adatgyűjtést követő elemzésre alapul.  Az telephely egészére kiterjedő elemzés eredménye alapján meghatározásra kerültek azon – súlyos baleseti szempontból meghatározó – tevékenységek és a hozzájuk kapcsolódó létesítmények, amelyekre a további részletes elemzések vonatkoznak. További részletes adatgyűjtés és rendszerezés ezekre a kiválasztott technológiákra történt. Az ezt követő kvalitatív és kvantitatív elemzés csak bonyolult funkciókat ellátó rendszerek esetében került alkalmazásra, a lehetséges kibocsátási források, mint kezdeti események meghatározása céljából. 

A súlyos ipari balesetek elleni védekezéssel kapcsolatosan a HANKOOK TIRE Magyarország Kft. vezetése tisztában van a telephely területén folytatott tevékenység és a betárolt anyagok veszélyességével, környezeti-, egészségi- és fizikai kockázataival. Tudatosan vállalva a tulajdonosok, a munkatársak, a környező lakosság és a környezet iránti felelősséget a menedzsment az alábbi alapelvek szerint irányítja a vállalat működését.

A HANKOOK TIRE Magyarország Kft. az általa végzett tevékenységek biztonságát, a súlyos balesetek megelőzését és a hatásaik elleni védelmet az eredményes működés egyik alapfeltételének tekinti. A Társaságnak érdeke és célja, hogy tevékenységeinek biztonságát, a környezet és a munkavállalói védelmét legalább a jogszabályok követelményei szerint biztosítsa, azt folyamatosan fejlessze, eredményességét javítsa.  

A HANKOOK TIRE Magyarország Kft. betartja a magyar jogszabályokat és a tevékenységére vonatkozó egyéb szabályokat, és ezek közül minden esetben a szigorúbb előírásokat alkalmazza. 

A HANKOOK TIRE Magyarország Kft. vezetése kiemelt feladatává teszi a biztonsági feltételek figyelemmel követését, a szükséges intézkedések meghozatalát, a célkitűzések eléréséhez indokolt erőforrások biztosítását. 

A Társaság a meglévő veszélyforrásokat folyamatosan feltárja, azok kockázatát elemzi, értékeli, és figyelembe veszi a megelőző és módosító tevékenységek meghatározásánál, tervezésénél és végrehajtásánál. A fejlesztések és módosítások során a veszélyforrások csökkentésére, a biztonsági- és a technikai színvonal növelésére, valamint a technikai fejlődés legújabb eredményeinek a biztonsági és védelmi rendszerekbe történő beépítésére törekszik. 

A HANKOOK TIRE Magyarország Kft. Biztonsági jelentését soron kívül felülvizsgálja, amennyiben: 

-  a veszélyes anyagokkal foglalkozó üzemben olyan változások történtek, amelynek a veszélyes anyagokkal kapcsolatos súlyos baleset kockázatát növelő vagy a védelmi rendszert érintő hatása van, 

-  a veszélyes anyagokkal kapcsolatos súlyos balesetek, veszélyes anyagokkal kapcsolatos üzemzavarok értékeléséből levont tanulságok vagy a műszaki fejlődés következtében új információk állnak az üzemeltető rendelkezésére, 

-  a veszélyazonosításban vagy a hatások értékelésében kialakult korszerűbb módszerek erre okot adnak, 

-  veszélyes anyagokkal kapcsolatos súlyos baleset bekövetkezése esetén. 

A veszélyek következményeinek elhárítására  –  a  219/2011. (X.20.) Korm. rendelet 8. sz. mellékletének megfelelő – Belső védelmi terv készült, amely a Biztonsági jelentés mellékletét képezi.
A védekezésért felelős személyek felkészültségét a HANKOOK TIRE Magyarország Kft. vezetése rendszeresen ellenőrzi. A menedzsment a minőségbiztosítási eljárási rendben a vezetés részvételével tartott értekezleteken elemzi az esetleges rendellenességek kialakulásának okait és határozatot hoz a megelőzést célzó intézkedések végrehajtására. A változásokat a teljes telephelyi szabályozáson átvezetik. A bekövetkezett balesetek, kvázi-balesetek, veszélyhelyzetek okai minden esetben részletes kivizsgálásra kerülnek. Súlyos hiányosság vagy rendkívüli esemény bekövetkezése esetén a biztonsági szervezet intézkedéseit érintő rendelkezéseket a Társaság vezetése azonnal foganatosítja. Az ilyen események után minden esetben felülvizsgálatra és aktualizálásra kerülnek a vonatkozó mentési-, reagálási-, kárelhárítási tervek és szabályok. 

A Belső védelmi terv körébe sorolt dokumentumok felülvizsgálata legalább háromévente, továbbá a Biztonsági jelentés soron kívüli felülvizsgálata esetén megvalósul. A veszélyes anyagokkal kapcsolatos súlyos baleset vagy rendkívüli esemény bekövetkezése esetén a Belső védelmi tervben foglalt intézkedéseket a védelmi szervezet azonnal foganatosítja. 

A HANKOOK TIRE Magyarország Kft. vezetésének a belső szabályzatokban előírtakat követve rendszeresen végeztetnie kell belső auditokat, amelyek elsődleges célja összemérni a meglévő helyzetet a követelményekkel, emellett rátekintést kapni a rendszer folyamataira és az aktuálisan fennálló állapotokra. 

A belső audit során felismerésre került eltérések és ezek korrekciójára irányul  helyesbítő intézkedések meghatározása majd azok végrehajtásának ellenőrzése a menedzsment hatáskörébe sorolandó.

	TÁJÉKOZTATÓ
A TELEPÜLÉS KÜLSŐ VÉDELMI TERVÉRŐL




A KÜLSŐ VÉDELMI TERV RÖVID ÖSSZEFOGLALÁSA
A LAKOSSÁGVÉDELEM MÓDSZEREI
	Védekezési feladatok:
- A lakosság riasztása, tájékoztatása a kialakult helyzetről.
- A védekezést irányító szervezet megalakítása, működtetése.
- Intézkedés kiadása a lakosság védelmére.
- Kárelhárítási feladatok végzése (területzárás, sérültek mentése, közművek helyreállítása)
- Utómunkálatok elvégzése (infrastruktúra helyreállítása, romeltakarítás, stb.)
- Helyreállítás, újjáépítés.
Veszélyhelyzet bekövetkezésekor a riasztás, figyelmeztetés és tájékoztatás vétele, eszközei: A riasztás vétele az üzemtől: Az értesítés és riasztás a veszélyeztető üzem, illetve a helyszíni veszélyhelyzeti elhárítási szervezet vezetőjétől kapott jelentés vételével és visszaellenőrzésével történik. A lakosság riasztása és tájékoztatása a polgármester utasítására történik.
Dunaújváros és Rácalmás helyi média útján:

Dunaújváros Televízió; Rádió 24; www.dunaujvaros.hu; www.racalmas.hu
A riasztást követő magatartási szabályok:

· Aki gépjárművel közlekedik, a gépjárművet biztonságosan állítsa le úgy, hogy az ne képezzen forgalmi akadályt!

· Az épületek nyílászáróit zárják be, a szellőztető berendezéseket kapcsolják ki!

· Nyílt láng használatával vagy szikraképződéssel járó tevékenységet szüntessék meg!

· A lakásokat áramtalanítsák!

· Robbanás bekövetkezésekor védekezzenek a lehulló tárgyak, a repülő üvegszilánkok ellen! Amennyiben detonáció hangjának gyanúja merül fel, húzódjanak el az ablakoktól, illetve az üvegfelületek közeléből!

· Keressenek védelmet az épület szilárd belső helyiségeiben!

· Kerüljék a dőlésveszélyes tárgyak közelségét!

· Figyeljék a polgármester, a katasztrófavédelem és a rendőrség hangszórós közleményeit!

· Szükség esetén az országos és helyi média közreműködésével is tájékoztatjuk a kialakult helyzetről a lakosságot!

· Készüljenek fel a lakásaik elhagyására!

· A munkahelyen dolgozók, illetve intézményekben tartózkodók a vezetők utasításai szerint tevékenykedjenek!

· Lehetőség szerint kísérjék figyelemmel, hogy a szomszédjaik és a közelükben tartózkodók a közleményeket, felhívásokat meghallották-e!

A kimenekítés és az elhelyezés:

A polgármester az üzemtől kapott tájékoztatás alapján dönt arról, hogy a lakosság védelme érdekében milyen lakosságvédelmi intézkedéseket rendel el. Elzárkózás vagy kimenekítés akkor rendelhető el, ha katasztrófa esetén a környezetbe jelentősen mérgező hatású anyag került és rövid idő áll rendelkezésre szervezett kitelepítés végrehajtására. Kitelepítés elrendelésekor a polgármester gyülekezési helyeket jelölhet ki.

Elsősorban az elzárkóztatást, mint védekezési módszert kell alkalmazni.

 Magatartási szabályok elzárkóztatás elrendelése esetén:

· Az utcán tartózkodók a legrövidebb úton menjenek haza (vagy valamelyik közeli közintézménybe).

· Az otthontartózkodók a nyílászárókat csukják be, a szellőző részeket ruhával tömjék be. Légkondicionáló, egyéb szellőző berendezéseiket kapcsolják ki. 

· Azokat a járókelőket, akiknek nincs hová menniük, átmenetileg fogadják be.

· Amíg arra engedélyt nem kapnak, otthonaikat a saját érdekükben ne hagyják el.
A városban az elzárkóztatott lakosság kimenekítésére akkor kerülhet sor, ha a mérgező anyag maradandósága a 12 órát várhatóan meghaladja, illetve a Hankook Tire Magyarország Kft.-nél bekövetkezett üzemi veszélyhelyzet esetén kell alkalmazni, a mentést végzők teljes biztosításával. A kimenekítetteket és a mentést végzőket mentesítést követően egészségügyi ellátásban kell részesíteni.

Amennyiben az otthonaik elhagyása szükségessé válik az alább feltüntetett dolgok kerüljenek bele a személyi „túlélő csomagba”. A csomag tömege ne haladja meg a 20 kg-ot!
- személyi okmányok, készpénz, bankkártya,
- 2-3 napra elegendő élelem, legalább 1 liter ivóvíz,
- az évszaknak megfelelő ruházat, lábbeli, váltás fehérnemű,
- tisztálkodási eszközök,
- rendszeresen szedett gyógyszerek,
- takaró (hálózsák),


A lakásból való távozáskor kapcsolják ki, illetve zárják el a villany, víz és gázvezetékeket és oltsák el a kályhában, kazánban a tüzet!

A mozgásképtelen beteg családtagokat a mentőszolgálatnak kell bejelenteni, és egy visszamaradó családtag felügyelete mellett meg kell várni, amíg kórházba történő szállítása megtörténik. A sérülteket Dunaújvárosban a Szent Pantaleon Kórház – Rendelőintézetben, illetve az ország területén működő egészségügyi intézményekben látják el, a mentőszolgálatok sürgősségi osztályozásuk és beszállításuk sorrendjében.
Legyenek nyugodtak! A hátrahagyott értékek őrzéséről a hatóságok gondoskodnak.
Esetleges kitelepítés elrendelése esetén a hatóság az alábbi gyülekezési helyet jelölte ki:
Venyimi és Martinász utca sarok         Kulcsi út és Mikszáth K. u. sarok
Hankook dolgozók felszállási helye: Széchenyi tér és Ady Endre utca sarok, Hankook tér 1.
- Saját járművel történő terület elhagyók jelentkezési helye: Venyimi és Martinász utca sarok, Kulcsi út és Mikszáth Kálmán utca sarok
Kimenekített lakosság elhelyezésére szolgáló létesítmények, gyülekezési helyek:

1. sz: Dózsa Mozi Centrum Dunaújváros, Dózsa György tér 1. 
2. sz: Lorántffy Zsuzsanna Szakközépiskola Kollégiuma, Dunaújváros, Bocskai út 1/a.
3. sz: Hild József Szakközépiskola kollégiuma Dunaújváros, Dózsa György út 37.
4. sz: Rudas Közgazdasági Középiskola és Kollégium, Dunaújváros, Római krt. 47-49. 

5. sz: DVG Zrt. Sportingatlan Kezelő Ágazat sportlétesítményei, Dunaújváros, Eszperantó u. 4. 

6. sz: Jankovich Miklós Alapfokú Művészeti Oktatási Intézmény, Rácalmás, Szigetfő u. 24. 

7. sz: Jankovich-kúria Turisztikai és Rendezvény Központ, Rácalmás, Jankovich köz 5-7. 
8. sz: Rácalmási Művelődéi Ház és Könyvtár, Rácalmás, Szigetfő u. 31.

Rácalmás elhagyására kijelölt útvonalak:

1.sz: 6.sz főút - Magyar út - Aranyvölgyi út - Dózsa Mozi centrum - Vasmű út

2. sz: 6.sz főút- Petőfi út - Aranyvölgyi út - Dózsa Mozi centrum - Vasmű út

3. sz: 6.sz főút Kulcs irányába

4. sz: 6.sz főút- Dózsa György út - Dózsa Mozi centrum - Vasmű út

5. sz: M6-os autópálya Dunaújváros illetve Adony irányába

6. sz: Rácalmás, Kulcsi út Kulcs irányába 

Helyreállítás: A baleset során lakóépületekben keletkező károkkal nem számolunk. Amennyiben otthonában károsodást tapasztal, bejelentését a Polgármesteri Hivatalnál tegye meg. A bejelentést követően a károk felmérése a hivatal építésügyi hatóságának közreműködésével kerül végrehajtásra. 

	TOVÁBBI INFORMÁCIÓ, HOZZÁFÉRHETŐSÉG


TÁJÉKOZTATÓ SZERVEZETEK
BM Országos Katasztrófavédelmi Főigazgatóság elektronikus tájékoztató rendszere:

www.katasztrofavedelem.hu
Fejér Vármegyei Katasztrófavédelmi Igazgatóság elektronikus tájékoztató rendszere:

www.fejer.katasztrofavedelem.hu
Dunaújvárosi Katasztrófavédelmi Kirendeltség

Telefon: 06-25/510-150

SEGÉLYHÍVÓSZÁMOK
	KÖZPONTI SEGÉLYHÍVÓ:     112


	
	
	


A Hankook Tire Magyarország Kft. üzemében feltételezett káresemények következményei során tüzek hősugárzása okozta égési sérülésekkel, mérgező égéstermékekkel, robbanáskor fellépő légnyomás romboló hatásaival kell számolni.


Környezetkárosító hatások: 


Nagymennyiségű alapanyag és késztermék elégése mérgező égéstermék kiáramlását eredményezi és az oltóvízzel környezetre veszélyes anyagok kerülhetnek a talajba és onnan az élővízbe.





A veszélyes üzem veszélyhelyzeti tevékenysége, és az elhárításban érintett felelős személyek, szervezetek, azok felkészültsége és felszereltsége:


A jelentős potenciális veszélyek ellenére az üzem működése biztonságos. Ezt az állítást a számított kockázati értékek mellett alátámasztja az a tény is, hogy az eddigi működése során a lakosságot érintő baleset, veszélyhelyzet nem történt. A védekezésben részt vevő erők, szervezett vegyi- és műszaki mentő csoportok jól felszerelt, védekezésre kiképzett szakemberekkel rendelkeznek, akik a riasztást követően a bekövetkezett káresemény helyszínén aktívan be tudnak kapcsolódni a mentésbe és mentesítésbe. �


A keletkezett tüzek lokalizálását az automatikus vízzel oltó berendezés mellett a hivatásos tűzoltó-parancsnokságok magas technikai színvonalú eszközeikkel és szakembereikkel együttműködve látják el. 





A sérültek ellátásában, elsősegélynyújtásában az üzemorvosi szolgálat együttműködik a Dunaújvárosi Mentőállomással. A további ellátást igénylő sérülteket a mentőszolgálat a Szent Pantaleon Kórház - Rendelőintézetbe szállítja, további szakellátásukat felkészült orvosok és betegápolók végzik.





Hankook Tire Magyarország Kft.





- Személymentés víz alól és vízfelszínről.








Dunaújvárosi Katasztrófavédelmi Kirendeltség és Rácalmás Város Polgármestere a Fejér Vármegyei Katasztrófavédelmi Igazgatóság szakmai felügyeletével, az üzemek Biztonsági Jelentései alapján Külső Védelmi Tervet dolgozott ki.


A terv célja: 


Rácalmás lakosságának és környezetének a veszélyeztető üzemben keletkezhető súlyos balesetek hatásai elleni védelméhez szükséges intézkedések, módszerek, erők és eszközök meghatározása. A felső küszöbértékű veszélyes anyagokkal foglalkozó üzemben a technológiai rendszerekből vagy földfelszíni tárolókból, vezetékekből juthatnak ki veszélyes anyagok, melynek következtében súlyos balesetek is kialakulhatnak. Ennek hatásaként elsősorban tűz- illetve vegyi felhő kialakulása következhet be. 


A kialakult helyzet irányítását az I. (veszélyhelyzet) és II. (súlyos veszélyhelyzet) fokozatban az üzem helyi szakemberei a Belső Védelmi Tervük alapján, míg a III. (katasztrófahelyzet) fokozatban a Külső Védelmi Terv szerint a Polgármester irányításával a társ és beosztott szervezeti egységek végzik. A veszélyhelyzet elhárítását a hivatásos tűzoltó-�-parancsnokságok együttműködve az üzemi vegyi- és műszaki mentő csoportok kiképzett szakembereivel és korszerű technikával hajtja végre.


A térségben a veszélyességi övezetet le kell zárni, minden szikraképződéssel járó gyújtóforrást meg kell szüntetni.


Az esetleges balesetek sérültjeit a Szent Pantaleon Kórház – Rendelőintézet Dunaújvárosba, illetve az ország területén működő egészségügyi intézményben látják el, a mentőszolgálatok sürgősségi osztályozásuk és beszállításuk sorrendjében.





A település súlyos balesetek elleni védelmét biztosító felelős személyek, szervezetek:





A lakosság védelme érdekében hozott intézkedésekért a polgármester a felelős. A polgármester irányítja a polgári védelmi feladatok ellátását. A védekezés irányítására irányító törzset hoz létre.





Védekezésben résztvevő szervek és szervezetek:


- Dunaújvárosi Járás Helyi Védelmi Bizottsága	Tel.: 25/795-600


- Rácalmási Polgármesteri Hivatal	Tel.: 25/517-850


- Fejér Vármegyei Katasztrófavédelmi Igazgatóság	Tel.: 22/512-150


- FVMKI Dunaújvárosi Katasztrófavédelmi Kirendeltség	Tel.: 25/510-150


- Dunaújvárosi Járási Hivatal Népegészségügyi Szakigazgatási Szerv	Tel.: 25/795-754


- Dunaújvárosi Hivatásos Tűzoltó-parancsnokság	Tel.: 25/510-150 


- Dunaújvárosi Rendőrkapitányság	Tel.: 25/510-510


- Magyar Közút Nonprofit Zrt.	Tel.: 22/819-400


- E.ON Dél-dunántúli Áramhálózati Zrt.	Tel.: 52/512-400

